**ΘΕΜΑ: Τρόπος Παραλαβής Έργου**

Ημερομηνία υποβολής **: *04/02/2023***

**Ερώτηση:**

Σε έργο με διακήρυξη αναρτημένη ΚΗΜΔΗΣ 15-12-2020, σύμβαση υπογεγραμμένη 30-3-2021 και βεβαίωση περαίωσης 19/11/2021 με ποιον τρόπο θα κάνουμε παραλαβή του έργου, με τον τροποποιημένο? (δηλαδή οριστική παραλαβή με επιτροπή 5μελή, πρόεδρο από άλλη αναθέτουσα αρχή και 2 μέλη ΤΕΕ)?

**Απάντηση:**

Tο άρθρο 172 Ν. 4412/2016 «Παραλαβή - Εξουσιοδοτική διάταξη» αντικαταστάθηκε με το άρθρο 86 Ν.4782/2021,ΦΕΚ Α` 36.

ΠΡΟΣΟΧΗ: `Έναρξη ισχύος, σύμφωνα με το άρθρο 142 παρ.1β του αυτού νόμου, ΑΠΟ την 1η.9.2021,

Σύμφωνα με την περ.β΄παρ.5 άρθρου 140 του αυτού νόμου, η οποία (περ.β΄) προστέθηκε με το άρθρο 21 Ν.4903/2022,ΦΕΚ Α 46, όπου **σημαντικό κριτήριο για την εφαρμοσιμότητα ή μη των νέων διατάξεων περί Παραλαβής κατά το τροποποιημένο Άρθρο 172 αποτελεί ο χρόνος έκδοσης Βεβαίωσης περαίωσης των εργασιών**, καθώς:

* **Οι διατάξεις του άρθρου 86 για την παραλαβή των έργων σε ένα στάδιο (ενιαία ποσοτική και ποιοτική παραλαβή) εφαρμόζονται στις περιπτώσεις που κατά την έναρξη εφαρμογής του ως άνω άρθρου δεν έχει ακόμη εκδοθεί βεβαίωση περάτωσης εργασιών.** Στην περίπτωση αυτή για την έκδοση της βεβαίωσης περάτωσης των εργασιών ακολουθείται η διαδικασία του άρθρου 82 και στη συνέχεια η παραλαβή διενεργείται με την ισχύουσα διαδικασία του άρθρου 86.
* **Εάν κατά την έναρξη εφαρμογής του άρθρου 86 έχει ήδη εκδοθεί βεβαίωση περάτωσης εργασιών** για τμήμα ή για το σύνολο του έργου με τις προϊσχύσασες διατάξεις του άρθρου 168 του ν. 4412/2016, **τότε ακολουθείται η διαδικασία προσωρινής και οριστικής παραλαβής κατά τα άρθρα 170 και 172 του ν. 4412/2016 (Α` 147) όπως ίσχυαν μέχρι την 1η.9.2021»**.